Identifica la temàtica clau del text següent.
La pandèmia de grip del 2009 va ser inicialment un brot d'una nova soca del virus de la influenzavirus H1N1, també anomenada com a "grip porcina".Aquesta grip ha causat uns 18.156 morts comprovats. Al món moren anualment 500.000 persones per diferents grips, inclosa aquesta; i 14 milions de persones per causa de malalties infeccioses. El nombre de morts o afectats per aquesta grip no és significativament superior, ni aquesta és més perillosa, que cap altra grip i és molt inferior, per exemple, al paludisme, que deixa una mitjana de dos milions de morts anuals.El brot va començar a l'estat de Veracruz (Mèxic) amb l'evidència que hi havia hagut una epidèmia durant mesos abans que es reconegués oficialment. El govern mexicà va tancar la majoria de les instal·lacions públiques i privades de Ciutat de Mèxic en un intent de contenir l'extensió del virus, però el virus es va continuar estenent globalment, i les clíniques d'algunes àrees es van emplenar de gent infectada. El mes de juny l'OMS i els Centres per al Control i Prevenció de Malalties (CDC, acrònim en anglès) van parar de comptar casos i van declarar que el brot s'havia convertit en una pandèmia.Aquesta nova soca de la grip fou coneguda inicialment com a grip porcina, grip nord-americana (proposada per l'Organització Mundial de Sanitat Animal) i grip nova (proposada per la Comunitat Europea), noms que han estat objecte de controvèrsia. El 30 d'abril del 2009 l'Organització Mundial de la Salut decidí denominar-la grip A(H1N1). Aquesta és una descripció del virus: la lletra A designa la família dels virus de la grip humana i de la d'alguns animals com el porc o les aus, i les lletres H i N (Hemaglutinina i Neuraminidasa) corresponen a les proteïnes de la superfície del virus que el caracteritzen.
El text tracta sobre epidèmies.